nae dien soe thoende de voirscr huyghe eene brieff gedateert
int jair van ix dmede jan schutte gegoet hadde henricke
wijlen van zuerbroeck voirs en opdien brieff leidde hij
voert de laten van dien hove de welke droeghen dat dien
brieff gemaect was nae huer bancken recht en nae costame
d selv nae dien pijnde hij hem te thoene dat achtvolghen
deser guedinghen de voirs henrick wijlen van zuerbroeck
dese goede beseten en gepossesseert hadde en dwater gevischt
daff enighe droeghen dat sij geweten hadde dat henrick
van zuerbroeck dese goede hanteerde en dwater vischte m
vande tijde en wisten sij niet voert droeghe een dat hij
xiii jair voe en eermen voe breyne toech hij tot woluwe
eene molen houden was Ende dat hij doen sach dat henrick
van zuerbroeck dwater vischte noch droegh een and dat hij
gesien hadde dat de selve henrick dese goede hanteerde
en dat dnae oeck die goede hanteerde henrick wijlen
boegaert voirs voert pijnde hij hem te thoene dat henrick
wijlen boegaert dicwijle hadde doen versueken aen henricke
van zuerbroeck om guedinghe van desen goeden te hebben en
hem d voe boet gelt en erfcoren daff een droegh segghen
dat hij d omtrent woende en bezunde conde hadde met
henricke van zuerbroeck en alsoe hadde hem de voirs wijlen
henrick boegaert eens doen verloetscapen verboetscapen aen
henr van zuerbroeck om haff guedinghe te hebben van
desen goede die hij teghen hem gecocht hadde daer op hij
hij antweerde als hij hem betaelde dat hij te hemweerts tacht
wae hij woude dat gherne doen It thoende voert metten
laten vanden voirs goede hoeve wanneer yemant alsulken
guedinghen hadde en possessie dat hij dan die goede
soude moeghen becomen en met rechte It vand pecht
tinghen en andn poenten en thoende hij niet soe dat de